ডলি আহলুওয়ালিয়া
ডলি আহলুওয়ালিয়া হলেন একজন ভারতীয় অভিনেত্রী ও পোশাক পরিকল্পনাকারী। তিনি ২০০১ সালে পোশাক পরিকল্পনার জন্য সংগীত নাটক অকাদেমি পুরস্কার অর্জন করেন। এছাড়া তিনি তিনটি জাতীয় চলচ্চিত্র পুরস্কার অর্জন করেছেন, তন্মধ্যে ব্যান্ডিট কুইন (১৯৯৩) ও হায়দার (২০১৪) চলচ্চিত্রের জন্য দুটি শ্রেষ্ঠ পোশাক পরিকল্পনা বিভাগে এবং ভিকি ডোনার (২০১২) চলচ্চিত্রে অভিনয়ের জন্য একটি শ্রেষ্ঠ পার্শ্ব অভিনেত্রী বিভাগে। এছাড়া তিনি শ্রেষ্ঠ পোশাক পরিকল্পনা বিভাগে ফিল্মফেয়ার পুরস্কারের সর্বাধিকবার বিজয়ী, তিনি ওমকারা (২০০৬), ভাগ মিলখা ভাগ (২০১৩) ও হায়দার (২০১৪) চলচ্চিত্রের জন্য তিনবার এই বিভাগে পুরস্কার লাভ করেন।